Crotale
Store norske leksikon,Samfunn,Forsvar og sikkerhet,Våpen og militært materiell,Våpen,Missiler
Crotale er et fransk helautomatisk kortholds bakke-til-luft-missilsystem for all-værs avskjæring mot lavtflygende mål. Hele våpensystemet kan monteres på hjul- og beltekjøretøyer og semimobile plattformer, og kan lufttransporteres.
Historie Crotale ble opprinnelig utviklet for Sør-Afrika, som fikk missilsystemet levert fra 1971. Det ble senere også tatt i bruk av Frankrike, og har blitt eksportert til flere land, blant annet Finland.Systemet ble i sin tid vurdert anskaffet for lavforsvar av norske flyplasser, men ble til slutt valgt vekk til fordel for missilsystemet NOAH (Norwegian Adapted Hawk). Spesifikasjoner Spesifikasjoner for missilet VT1, som blir brukt i systemet Crotale Mk. 3: Vekt: 76 kilogram Lengde: 2,35 meter Diameter: 16,5 centimeter Hastighet: mach 3,5 Rekkevidde: 11 000 meter Les mer i Store norske leksikon missil